# POSTPENSJONISTENE I OSLO – ÅRSBERETNING FOR 2018

# Tillitsvalgte (styre og komiteer) for perioden 2017 – 2018 valgt på årsmøtene i 2017 og 2018

# Styret

# Leder Ingvar Kjøren Gjenvalgt for 2 år

Nestleder Berit Holm Olsen Valgt for 2 år i 2017

Sekretær Oddvar Aakvik Valgt for 2 år i 2017

Kasserer Karin Jahn Gjenvalgt for 1 år

Styremedlem Else Tusvik Gåsemyr Gjenvalgt for 1 år

Styremedlem Truls Krogh Valgt for 2 år i 2017

Styremedlem Karl-Helmer Pettersen Gjenvalgt for 1 år

Varamedlem Liv Tveito Valgt for 2 år i 2017

Varamedlem Jan Rognaldsen Valgt for 2 år i 2018

**Revisorer**

Revisor Aina Thorp Valgt for 1 år i 2018

Revisor Laurentse Foss Valgt for 2 år i 2018

**Tur- og arrangementskomite**

Leder Truls Krogh Valgt for 2 år i 2017

Medlem Jens Myklebust Valgt for 2 år i 2018

Medlem Kitty Henriksen Valgt for 2 år i 2018

Medlem Karl-Helmer Pettersen Gjenvalgt for 1 år

**Valgkomite**

Leder Per Arne Olsen Gjenvalgt for 1 år

Medlem Liv Tveito Valgt for 2 år i 2018

Medlem Helge Kristiansen Valgt for 2 år i 2018

**Medlemslista og utviklingen i antall medlemmer**

Vi har også i 2018 arbeidet mye med å oppdatere og ajourføre medlemssystemet. Postpensjonistene i Oslo skal være «pilot» i arbeidet med å samordne et nytt økonomi- og medlemssystem i Postens Pensjonistforbund.

Ved utgangen av 2018 hadde vår avdeling 896 medlemmer, som er en nedgang på 11 medlemmer. Nedgangen i antall medlemmer, og utfordringene i å skaffe nye medlemmer, speiler nok dessverre en negativ utvikling i Posten.

I møtene har det deltatt til sammen 879 medlemmer når vi regner med jubileumsfesten. Det er en god fremgang fra 2017 på tross av at medlemstallet går ned. Utviklingen i medlemstallet de siste årene har vært slik:

2008 - 1147 2014 - 975

2009 - 1079 2015 - 930

2010 - 1102 2016 - 926

2011 - 1097 2017 - 907

2012 - 1040 2018 – 896.

Vi minnes våre medlemmer som har gått bort i 2018

**Markering av at det er 50 år siden Postpensjonistene i Oslo ble etablert**

Foreningen Postpensjonistene i Oslo ble offisielt etablert 20. mars 1968 med navnet Postens Velferdsforening Pensjonistgruppen.

Etableringen og utviklingen frem til 50-årsjubileet er godt beskrevet i jubileumsheftet som ble skrevet for å dokumentere hovedtrekkene i utviklingen i foreningen frem til 50-årsdagen. Jubileumsheftet er tilgjengelig for alle medlemmer.

50-årsjubileet ble markert med en jubileumsfest i stilige former i Folkets Hus i Oslo 8. oktober 2018 som en god erstatning for det vanlige medlemsmøtet. Alle medlemmer fikk tilbud om å delta i festen. I tillegg var det invitert gjester fra Posten og andre samarbeidspartnere. Totalt var det 137 deltakere som fikk servert en 3-retters middag. Og etterpå var det sosialt samvær og dans.

Vi takker samarbeidspartnere som har bidratt med økonomisk støtte til markeringen.

**Møtevirksomhet**

Det har vært holdt 8 medlemsmøter i 2018 der medlemsmøtet i mars også var årsmøte. Møtene er holdt i kantina og auditoriet i 1. etasje i Posthuset.

Det har vært holdt 9 styremøter der også varamedlemmene har vært innkalt.

**Medlemsmøtene**

Medlemsmøtene er holdt i tradisjonell stil med en veksling mellom underholdning og interessante foredrag, informasjon fra styret og turkomiteen, diskusjoner med medlemmene og sosialt samvær med servering av mat, livlig prat rundt bordene og loddsalg.

**8. januar:** 69 medlemmer deltok. Fysioterapeut Liv Due-Andersen holdt foredrag om akupunktur og dens

 virkninger på kroppen.

**5. februar:** 70 medlemmer deltok. Tone Bye fra Pensjonistforbundet holdt et livlig foredrag om forbundets

 politikk.

**5. mars:** 81 medlemmer deltok i møtet som også var årsmøte. Etter årsmøtet holdt Dagny Hov et foredrag

 om «Velferdsteknologi» og Pål Møller fra Travelmaker orienterte om et tilbud om tur til Sicilia.

**9. april:** 84 medlemmer deltok. Svein Johan Lindstad underholdt med skjemt og alvor i viser og korte

 historier.

**7. mai:** 100 medlemmer deltok. Konserndirektør Jan Sjølander fra Avinor holdt foredrag om dagens

 flyplasser i Norge og ga oss et lite innblikk i hva fremtiden kan bringe av teknisk utvikling. Møtet

 ble avsluttet med servering av en varmrett, kaffe og kaker.

**3. september:** 94 medlemmer deltok. Raymond J. Løvhaugen underholdt med visesang ispedd muntre

 historier.

**5. november:** 118 medlemmer deltok. Even Saugstad kåserte om «Byoriginaler og personligheter i Oslo» i

 et fint samspill med medlemmene som kjente igjen mange av personene som ble omtalt.

**3. desember:** 126 medlemmer deltok. Trøen og Sørensen underholdt med musikk, sanger og godt humør.

 Møtet ble avsluttet med servering av juletallerken, kaffe og kaker.

**Totalt oppmøte i 2018 ble 742 (eller 879 når vi regner med jubileumsfesten).** Totalt oppmøte i 2014 var 724, i 2015 804, i 2016 723 og i 2017 798.

**Styrets arbeid i 2018**

Faste saker i styremøtene er: oppfølging av styrets arbeid, status for regnskap i forhold til budsjett, medlemskontingent, nytt fra turkomiteen, verving av medlemmer og referater og skriv fra andre foreninger og forbund.

Styret har dessuten i løpet av året behandlet saker som: markering av 50-årsjubileet, gjennomgang av «Arbeidsplan for 2018 – 2021», verving av nye medlemmer, tiltak for å øke interessen for foreningens møter og reiser, innslag av underholdning og foredrag i medlemsmøtene, oppmerksomheter ved dødsfall og oversikter over jubileums- og åremålsdager.

PPNYTT er utgitt i 9 nummer. Nytt av året er at Posten har lagt press på Postens Pensjonistforbund for å få formidling av medlemsblader (PPNYTT for vår del) over til elektroniske medier.

Utviklingen i økonomien for Postpensjonistene i Oslo er naturlig nok preget av at det er et jubileumsår. Den økonomiske utviklingen og status for 2018, og budsjett for 2019, kommer opp i egne poster.

**Arbeidsplan for 2018 – 2021**

Arbeidsplanen er fulgt opp i styremøter gjennom året.

Vi har nå kommet godt i gang med å bruke Web-sidene for Postens Pensjonistforbund og vår avdeling, men er ennå ikke helt i mål. Vi arbeider nå for at flest mulig medlemmer skal bruke Web-sidene bl.a. for å lese PPNYTT og andre nyheter.

Målet for verving av nye medlemmer i 2018 var 40, og resultatet ble 25. Arbeidet fortsetter med grunnlag i lister over nye pensjonister fra Postens Pensjonistforbund.

Oppmøtet på medlemsmøtene har variert en del gjennom året med en pen stigning de siste månedene. Styret fortsetter diskusjonen om tiltak for å øke interessen.

**Turer og arrangementer i 2018**

Oslo, Akershus og Østfold krets av Postkom arrangerte også i sommer en båttur for postpensjonistene med god deltakelse fra vår forening. Vi takker Postkom for et flott arrangement.

Postpensjonistene har gjennomført følgende turer i 2018:

* Sicilia 19. – 26.6.2018 26 deltakere
* Riga 4. – 7.12. 2018 28 deltakere
* Sandefjord – Strømstad 12.12.2018 41 deltakere

**Pensjonistforbundet**

Postens Pensjonistforbund er kollektivt innmeldt i Pensjonistforbundet. Inger-Marie Stokker er vår representant i sentralstyret for Pensjonistforbundet.

**Postens Pensjonistforbund**

Laurentse Foss er nestleder i Postens Pensjonistforbund og Inger-Marie Stokker er økonomiansvarlig. Ingvar Kjøren er medlem i landsstyret i forbundet.

**Den gyldne spaserstokk.**

Berit Holm Olsen og Michael Foster fikk utlevert Den gyldne spaserstokk for innsatsen i 2018. 3 medlemmer, Liv Aina Granly, Anne Lise Enersen og Trond Granum, oppnådde å få gullmerker.

**Jo eldre du blir – jo artigere skal du ha det.**

Ingvar Kjøren Berit Holm Olsen Oddvar Aakvik Else Tusvik Gåsemyr

(sign.) (sign.) (sign.) (sign.)

Truls Krogh Karl-Helmer Pettersen Liv Tveito Jan Rognaldsen

(sign.) (sign.) (sign.) (sign.)

#